นายกรัฐมนตรี สั่งผู้บัญชาการตำรวจแห่งชาติดูแลกรณีนายสิรวิชญ์ เสรีธิวัฒน์ หรือ จ่านิว ให้ดีที่สุด
พลเอก ประยุทธ์ จันทร์โอชา  นายกรัฐมนตรี กล่าวว่า ได้สั่งการในที่ประชุมคณะรักษาความสงบแห่งชาติหรือ คสช. และกำชับให้ พลตำรวจเอก จักรทิพย์ ชัยจินดา ผู้บัญชาการตำรวจแห่งชาติ ดูแลเรื่องนี้ให้ดีที่สุด พร้อมให้หน่วยงานที่เกี่ยวข้องไปดูแลนายสิรวิชญ์ เสรีธิวัฒน์ หรือ จ่านิว ที่ถูกทำร้ายร่างกายได้รับบาดเจ็บให้ดีที่สุด ตามความต้องการ ทั้งการดูแลความปลอดภัย รวมถึงการช่วยเหลือเรื่องค่ารักษาพยาบาล        นายกรัฐมนตรีกล่าวด้วยว่า การทำร้ายซึ่งกันและกันไม่ควรเกิดขึ้น และเบื้องต้น ได้มอบหมายให้ตัวแทน เข้าเยี่ยมและสอบถามอาการแล้ว#นายกรัฐมนตรี  #จ่านิวถูกทำร้าย  #สำนักข่าว #กรมประชาสัมพันธ์